Cuneiform Tablet Kt 92/k 335 (AKT 11a 33)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na šu-IŠTAR qí-bi-ma um-ma ili₅-mì-tí-ma ta-áš-pu-ra-am um-ma a-ta-ma e uš-kà-in 2-ší-ta ù 3-ša-lá-áš a-ṣé-er a-šùr-GAL šé-bi-il₅ a-ṣé-er URUDU pá-ni-im 50 GÚ URUDU SIG₅ a-na ITU.1.KAM ú-šé-bi₄-il₅ bu-zu-a lá e-ra-ba-am ma-nu-ba-lúm-a-šùr i-na ša-lá-tù-wa-ar wa-ša-áb a ma-lá té-er-tí-kà i-na ša-nim u₄-mì-im ša bu-zu-a a-mì-ša-am ú-ṣa-ni a-mì-ma té-er-tí-kà ša i-na ša-lá-tù-wa-ar iš-tí a-šùr-GAL i-ba-ší-ú lu KÙ.BABBAR 10 ma-na ša a-šùr-GAL ma-aḫ-ri-kà ša-kà-na-am qá-bi₄-ú na-áš-pé-ra-tim ú-lá-pì-it-ma a-ṣé-er ma-num-ba-lúm-a-šùr ù a-šùr-GAL a-na-lí a-ṭá-ra-ad ma-num-ba-lúm-a-šùr iš-tù ša-lá-tù-wa-ar wa-ṣa-am qá-bi-i lu KÙ.BABBAR 10 ma-na lu KÙ.KI 0.5 ma-na ú-šé-ṣa-a-am iš-tù um-mì-a-nim ke-nim ša KÙ.BABBAR 10 ma-na na-áš-ú-ma ḫa-ra-an sú-qí-nim a-mì-ša-am i-lá-kà-ni ni-kà-na-kà-ma nu-šé-ba-lá-am a-dí kà-sà-tim ša ta-áš-pu-ra-ni kà-sà-tim ú-šé-pá-áš-ma iš-tí KÙ.BABBAR 10 ma-na ša ni-kà-na-kà-ni ú kà-sà-tim ú-šé-ba-lam ù a-na-ku ba-áb-tí ú-za-kà-ma URUDU ma-sí-am ú-kà-an-ma ki-ma ba-áb-tám lá a-ra-ší-ú e-pá-áš-ma a-na ša-lá-tù-wa-ar a ma-lá té-er-tí-kà e-ra-áb